CELEX: 62012CN0284
Language: sk
Date: 2012-06-07 00:00:00
Title: Vec C-284/12: Návrh na začatie prejudiciálneho konania, ktorý podal Oberlandesgericht Koblenz (Nemecko) 7. júna 2012 — Deutsche Lufthansa AG/Flughafen Frankfurt-Hahn GmbH

8.9.2012   
            
            
               SK
            
            
               Úradný vestník Európskej únie
            
            
               C 273/4
            
         Návrh na začatie prejudiciálneho konania, ktorý podal Oberlandesgericht Koblenz (Nemecko) 7. júna 2012 — Deutsche Lufthansa AG/Flughafen Frankfurt-Hahn GmbH
   (Vec C-284/12)
   2012/C 273/05
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberlandesgericht Koblenz
   
      Účastníci konania pred vnútroštátnym súdom
   
   
      Žalobkyňa: Deutsche Lufthansa AG
   
      Žalovaný: Flughafen Frankfurt-Hahn GmbH
   
      Prejudiciálne otázky
   
   
               1.
            
            
               Vedie rozhodnutie Komisie o začatí formálneho zisťovania podľa článku 108 ods. 3 druhej vety ZFEÚ, ktoré nebolo napadnuté, k tomu, že vnútroštátny súd je v konaní o žalobe, ktoré je zamerané na vymáhanie poskytnutých platieb a na upustenie od budúcich platieb, so zreteľom na posúdenie charakteru štátnej pomoci viazaný právnym názorom Komisie v rozhodnutí o začatí konania?
            
         
               2.
            
            
               V prípade zápornej odpovede na prvú otázku:
               Majú sa opatrenia verejného podniku v zmysle článku 2 písm. b) bodu i) smernice Komisie 2006/111/ES (1), ktorý prevádzkuje letisko, považovať z hľadiska právnej úpravy štátnej pomoci za selektívne opatrenia v zmysle článku 107 ods. 1 ZFEÚ už preto, že poskytujú výhody iba leteckým spoločnostiam využívajúcim letisko?
            
         
               3.
            
            
               V prípade zápornej odpovede na druhú otázku:
               
                           a)
                        
                        
                           Možno podmienku selektivity považovať za nesplnenú v prípade, ak verejný podnik, ktorý prevádzkuje letisko, poskytne transparentným spôsobom rovnaké podmienky všetkým leteckým spoločnostiam, ktoré sa rozhodnú letisko využívať?
                        
                     
                           b)
                        
                        
                           Platí to aj v prípade, ak prevádzkovateľ letiska postupuje podľa určitého podnikateľského modelu (vo veci samej: spolupráca s tzv. nízkonákladovými leteckými spoločnosťami — low-cost-carrier) a podmienky používania sú prispôsobené tomuto okruhu zákazníkov, a preto nie sú rovnako atraktívne pre všetky letecké spoločnosti?
                        
                     
                           c)
                        
                        
                           Ide v každom prípade o selektívne opatrenie, ak podstatná časť z počtu cestujúcich v prípade letiska pripadá počas mnohých rokov na jednu leteckú spoločnosť?
                        
                     
         
      (1)  Smernica Komisie 2006/111/ES zo 16. novembra 2006 o transparentnosti finančných vzťahov členských štátov a verejných podnikov a o finančnej transparentnosti v niektorých podnikoch (Ú. v. EÚ L 318, s. 17).